b'\n_START_ARTICLE_\nSlovenska slovnica\n_START_PARAGRAPH_\nSlovenska slovnica je sistem pravil o jezikovnih sredstvih in njihovih odnosih v sloven\xc5\xa1\xc4\x8dini.\n_START_SECTION_\nSamostalnik\n_START_PARAGRAPH_\nSamostalniku je v sloven\xc5\xa1\xc4\x8dini mogo\xc4\x8de dolo\xc4\x8diti spol, sklon, \xc5\xa1tevilo in sklanjatev.\n_START_SECTION_\nSklanjanje\n_START_PARAGRAPH_\nV slovenskem sklanjanju se samostalniku dodajajo kon\xc4\x8dnice (obrazila), sam samostalnik se le redko spremeni - to se zgodi na primer pri samostalniku pes (v rodilniku "psa", v dajalniku "psu"). Sloven\xc5\xa1\xc4\x8dina pozna \xc5\xa1est sklonov: imenovalnik, rodilnik, dajalnik, to\xc5\xbeilnik, mestnik in orodnik._NEWLINE_V sloven\xc5\xa1\xc4\x8dini je osem sklanjatev: tri mo\xc5\xa1ke, tri \xc5\xbeenske in dve srednji. Kam spada kateri samostalnik se najla\xc5\xbeje dolo\xc4\x8di po kon\xc4\x8dnici samostalnika v rodilniku._NEWLINE_Za pomo\xc4\x8d pri sklanjanju se po navadi uporablja vpra\xc5\xa1alnice, na katere se odgovarja s samostalnikom v ustreznem sklonu.\n_START_SECTION_\nSpreganje\n_START_PARAGRAPH_\nSpreganje se, prav tako kot sklanjanje, v sloven\xc5\xa1\xc4\x8dini opravlja z dodajanjem kon\xc4\x8dnic (obrazil) k besedi, v tem primeru h glagolu.\n_START_SECTION_\nPridevnik\n_START_PARAGRAPH_\nPridevniki so besedna vrsta, ki dodajajo samostalniku, na katerega se nana\xc5\xa1ajo, lastnost. Sloven\xc5\xa1\xc4\x8dina lo\xc4\x8di tri vrste pridevnikov: lastnostne, vrstne in svojilne.\n_START_SECTION_\nLastnostni (Kak\xc5\xa1en?)\n_START_PARAGRAPH_\nLastnostni pridevniki poimenujejo lastnost predmeta, pojma oz. osebe._NEWLINE_Ta pes je kosmat.\n_START_SECTION_\nVrstni (Kateri?)\n_START_PARAGRAPH_\nVrstni pridevniki poimenujejo vrsto predmeta, pojma oz. osebe._NEWLINE_Ta \xc5\xbeival se imenuje navadni jelen.\n_START_SECTION_\nSvojilni (\xc4\x8cigav?)\n_START_PARAGRAPH_\nSvojilni pridevniki poimenujejo lastnika predmeta oz. pojma._NEWLINE_Ta torba je Janezova.\n_START_SECTION_\nStopnjevanje\n_START_PARAGRAPH_\nPridevnike se stopnjuje, da se izrazitost lastnosti v pridevnikih med seboj primerja. Obstajajo tri stopnje pridevnikov: osnovnik, primernik in prese\xc5\xbenik.'